cyanic-selkie/wikianc huggingface dataset:
தேசிய உலோகவியலாளர்கள் தின விருதுகள்
53 வது தேசிய உலோகவியலாளர்கள் தினம்
53 வது தேசிய உலோகவியல் நிபுணர்கள் தினம் (என்எம்டி) 2015 நவம்பர் 13 முதல் 16 வரை நான்கு நாட்கள் தமிழ்நாட்டில் உள்ள கோவையில் வைத்து கொண்டாடப்பட்டது. நிகழ்வின் ஒரு பகுதியாக நவம்பர் 13 அன்று ஏற்பாடு செய்யப்பட்ட "தொலைநோக்கு பார்வை 2025 - உருக்கு தொழிலில் உலகளாவிய சவால்கள் மற்றும் வாய்ப்புகள்" என்ற தலைப்பில் ஒரு நாள் சர்வதேச கருத்தரங்கம் இதன் சிறப்பம்சமாகும். இந்த முன்முயற்சியின் கீழ், இந்தியா மற்றும் வெளிநாடுகளில் இருந்து புகழ்பெற்ற பேச்சாளர்கள் குறிப்பிட்ட கருப்பொருள்களில் முழுமையான விரிவுரைகளை வழங்கினர்.
நாட்டின் பொருளாதார வளர்ச்சியில் உலோகவியலாளர்கள் ஆற்றிய முக்கிய பங்கிற்கு மரியாதை செலுத்தும் வகையிலும், இந்தியாவின், புகழ்பெற்ற உலோகவியலாளர்கள் மற்றும் இந்தியாவின் பொருள் விஞ்ஞானிகளின் விலைமதிப்பற்ற பங்களிப்புகளுக்காகவும்  இவ்விருதுகள் வழங்கப்பட்டு  கௌரவிக்கப்படுகிறது. இந்நிகழ்ச்சியின் ஒரு பகுதியாக உலோகவியல் சமூகத்தின் முன் தங்கள் தொழில்நுட்ப சாதனைகளை காட்சிப்படுத்தினர்.
14 நவம்பர் 2015 அன்று நடந்த என்எம்டி நடவடிக்கைகளில், பேராசிரியர். என்.பி.காந்தி நினைவகம், டாக்டர். தயா ஸ்வரூப் நினைவு மற்றும் ஜி.டி.பிர்லா பதக்கம் ( கன்ஷ்யாம் தாஸ் பிர்லா ) விரிவுரைகள். IIM ஆனது உலோகவியலாளர்கள், பொருள்சார் விஞ்ஞானிகள், வல்லுநர்கள், ஆராய்ச்சியாளர்கள், ஆசிரியர்கள் மற்றும் மாணவர்களின் சிறப்பான பங்களிப்புகளை அங்கீகரித்து வெகுமதி அளிக்கிறது.
மேற்கோள்கள்
பகுப்பு:இந்திய விருதுகள் பகுப்பு:விருது பெற்றோர்
ஜேம்ஸ் கோமி
ஜேம்ஸ் கோமி  (James Brien Comey Jr.திசம்பர் 14 1960) என்பவர் அமெரிக்க வழக்கறிஞர். அமெரிக்கப் புலனாய்வு அமைப்பான எப்.பி. ஐ. இயக்குநராக 2013 செப்டம்பர் முதல் 2017 மே வரை பதவி வகித்தவர். குடியரசுத் தலைவராக இருந்த பராக் ஒபாமா இவரை இப்பதவிக்கு அமர்த்தினார்.
பதவி நீக்கம்
2006 ஆம் ஆண்டில் நடந்த அமெரிக்க குடியரசுத் தலைவர் தேர்தலின் போது ஐனநாயகக் கட்சி வேட்பாளராகப் போட்டியிட்ட இலாரி கிளிண்டனின் பிரச்சார மின்னஞ்சல்கள் வெளியாகின. டிரம்புக்கு ஆதரவாக ரசியா அவற்றைத் திருடி வெளியிட்டதாகக் குற்றம் சாட்டப்பட்டது. மேலும்  டிரம்பின் அதிபர் தேர்தல் பிரசாரத்துக்கும், ரசியாவுக்கும் தொடர்பு இருந்ததாகக் குற்றம் சாட்டப்பட்டது. இலாரி கிளிண்டன் மின்னஞ்சல் விவகாரம் விசாரணையைக் கையாண்ட விதம் தொடர்பாக  ஜேம்ஸ் கோமியை அமெரிக்க அதிபர் டோனால்ட் டிரம்ப் பதவி நீக்கம் செய்தார்.
சான்றாவணம்
பகுப்பு:அமெரிக்க வழக்கறிஞர்கள் பகுப்பு:1960 பிறப்புகள்
கவிராஜ காளமேகம்
கவிராஜ காளமேகம் 1978 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் டி. எம். சௌந்தராஜன், வெண்ணிற ஆடை மூர்த்தி மற்றும் பலரும் நடித்துள்ளனர்.
பகுப்பு:1978 தமிழ்த் திரைப்படங்கள்‎
அமேர்
அமேர் அல்லது ஆம்பர் (Amer or Amber), இந்தியாவின் இராஜஸ்தான் மாநிலத்தின் ஜெய்ப்பூர் மாவட்ட நிர்வாகத் தலைமையிட நகரமான செய்ப்பூர் மாநகராட்சியின் ஒரு பகுதியாகும். முன்னர் இது ஆம்பர் இராச்சியத்தின் தலைநகராக இருந்தது. இங்கு இராசபுத்திரர்கள் கட்டிய அழகிய ஆம்பர் கோட்டை உலகப் பாரம்பரியக களங்களில ஒன்றாக உள்ளது. முகலாயப் பேரரசர் அவுரங்கசீப்பின் தக்காணப் பகுதியின் முக்கிய படைத்தலைவர்களில் ஒருவரான ஜெய்ப்பூர் இராச்சியத்தின் மன்னர் முதலாம் ஜெய் சிங் விளங்கினார். புரந்தர் உடன்படிக்கையில், முதலாம் ஜெய்சிங் மற்றும் சிவாஜி கையொப்பமிட்டனர்.
வரலாறு
ஜெய்கர் கோட்டை அருகே இராஜா கல்கி தேவன் 1036-இல் அமேர் நகரத்தில் தனது இராச்சியத்தின் தலைநகராக மாற்றினார். 1037-இல் கட்ச்வாகா குல இராஜபுத்திர குலத்தினர் அமேரை கைப்பற்றினர். அமேர் நகரத்தின் ஆம்பர் கோட்டையை இராஜா மான் சிங் என்பவரால் கட்டப்பட்டது. மான் சிங்கின் பேரன் இரண்டாம் ஜெய் சிங் அமேர் நகரத்தின் தெற்கே 9 கிலோ மீட்டர் தொலைவில் ஜெய்ப்பூர் நகர அரண்மனையை நிறுவினார். மேலும் இவர் ஹவா மஹால், ஜல் மகால், ஜந்தர் மந்தர் (ஜெய்ப்பூர்),ஜெய்கர் கோட்டை மற்றும் நாகர்கர் கோட்டைகளை நிறுவினார். மகாராஜா ஜெய் சிங் நினைவாக ஜெய்ப்பூர் நகரத்திற்கு என பெயரிடப்பட்டது. கட்ச்வாகா இராஜபுத்திர குலத்தினருக்கு ஜெய்ப்பூர் நகரம் 1727 முடிய தலைநகரமாக இருந்தது.
வெளி இணைப்புகள்
பகுப்பு:ஜெய்ப்பூர்
மணவாசி ஊராட்சி
மணவாசி ஊராட்சி (Manavasi Gram Panchayat), தமிழ்நாட்டின் கரூர் மாவட்டத்தில் உள்ள கிருஷ்ணராயபுரம் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2598 பேர் ஆவர். இவர்களில் பெண்கள் 1316 பேரும் ஆண்கள் 1282 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விக்டோரியா ஜஸ்டிஸ்
விக்டோரியா ஜஸ்டிஸ் (Victoria Justice) (பிறப்பு: பெப்ரவரி 19, 1993) ஒரு அமெரிக்க நாட்டு நடிகையும், பாடகரும், பாடலாசிரியரும் ஆவார். இவர் நிக்கெலோடியன் தொலைக்காட்சியில் Zoey 101, விக்டோரியஸ் போன்ற தொடர்களில் நடித்ததன் மூலம் புகழ் பெற்ற நடிகை ஆனார்.
வெளி இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:பாடகர்கள்-பாடலாசிரியர்கள் பகுப்பு:ஆங்கில அமெரிக்கர்கள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
கிறிஸ் எவன்ஸ்
கிறிஸ்டோபர் ராபர்ட் எவன்ஸ் (Christopher Robert Evans) (பிறப்பு: ஜூன் 13, 1981) என்பவர் அமெரிக்க நாட்டு நடிகர் ஆவார். இவர் மார்வெல் திரைப் பிரபஞ்சத் திரைப்படங்களில் கேப்டன் அமெரிக்கா என்ற கதாபாத்திரத்தில் நடித்ததன் மூலம் மிகவும் அறியப்படும் நடிகர் ஆனார்.
இவர் 2000 ஆம் ஆண்டில் 'ஆப்போசிட் செக்ஸ்' என்ற தொலைக்காட்சித் தொடரின் மூலம் தனது நடிப்பு வாழ்க்கையைத் தொடங்கினார். 2001 இல் 'இன் நாட் அனதர்' உள்பட பல விடலைப்பருவ திரைப்படங்களில் தோன்றியதைத் தொடர்ந்து, 2005 ஆம் ஆண்டில் ஃபெண்டாஸ்டிக் ஃபோர் மற்றும் 2007 இல் ஃபெண்டாஸ்டிக் ஃபோர் 2 போன்ற படங்களில் 'கியூமன் டோர்சு' என்ற மார்வெல் வரைகதை கதாபாத்திரத்தில் நடித்தார்.
தொழில்
இவர் 2000 ஆம் ஆண்டு தி நியூ கம்மர்ஸ் என்ற திரைப்படத்தின் மூலம் துணை நடிகராக சினிமாதுறைக்கு அறிமுகமானார். ’நாட் அனதர் டீன் மூவி’ என்ற திரைப்படத்தில் இவர் கதாநாயகனாக நடித்தார். அதை தொடர்ந்து தி பெர்ஃபெக்ட் ஸ்கோர், செல்லுலார், மற்றும் ஃபியர்ஸ் பீப்பிள் போன்ற பல வெற்றி திரைப்படங்களில் நடித்தார். இவர் தனது இளம் வயதில் பல் தொலைக்காட்சி தொடர்களிலும் தோன்றியுள்ளார்.
2005 ஆம் ஆண்டு இவரது முதல் வரைகதை புத்தகத்தை மையமாக வைத்து எடுக்கப்பட்ட திரைப்படமான ஃபெண்டாஸ்டிக் ஃபோர் படத்தில் நடித்துளளார். இந்த திரைபபடமானது மார்வெல் வரைகதையில் இதே பெயரில் தோன்றிய வரை கதை குழுவில் ஒரு அங்கத்துவரான 'கியூமன் டோர்சு' என்ற கதாபாத்திரத்தில் நடித்தார். இந்த திரைப்படத்தின் தொடர்சியாக ஃபெண்டாஸ்டிக் ஃபோர் 2 2007 இல் வெளியானது.
திரைப்படங்கள்
இவர் நடித்த திரைப்படங்கள் சில:
விருதுகள் மற்றும் பரிந்துரைகள்
இவர் கேப்டன் அமெரிக்கா நடித்ததுக்கு பல பிரிவுகளில் விருதுகளுக்கு பரிந்துரை செய்யப்பட்டார். ஃபெண்டாஸ்டிக் ஃபோர் மற்றும் தி அவேஞ்சர்ஸ் திரைப்படங்களில் நடித்தற்காக விருதுகளை வென்றார்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க நிகழ்பட விளையாட்டு நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்கக் குரல் நடிகர்கள்
திருத்தங்கூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்காசியாவின் கலாச்சாரம்
அப்காசியா ( Abkhazia) என்பது, ஒரு நடைமுறை சுயாதீனமான நாடு ஆகும். இது கருங்கடலின் கிழக்கு கடற்கரையில், அதன் தெற்கு எல்லையில் அமைந்துள்ளது. இதன் வடக்கே ரஷ்யாவும், கிழக்கே ஜார்ஜியாவும் எல்லையாக உள்ளது. உருசியா, நிகரகுவா, வெனிசுலா மற்றும் தெற்கு ஒசேத்தியா  மற்றும் திரான்சுனிஸ்திரியா போன்ற குடியரசுகளால் அங்கீகரிக்கப்பட்டது. இந்தச் சூழலில் சுகுமியை அதன் தலைநகராகக் கொண்டு அப்காசியா குடியரசு என்று குறிப்பிடப்படுகிறது.
மதம்
அப்காசியாவின் மக்கள் தொகை (அனைத்து இனத்தவர்களும் உட்பட) பெரும்பான்மையான கிழக்கு மரபுவழி திருச்சபையைச் சார்ந்த கிறிஸ்தவர்கள் மற்றும் சுன்னி முஸ்லிம்களைக் கொண்டுள்ளது. அப்காசியாவில் வாழும் ஆர்மீனிய இனத்தவர்களில் பெரும்பாலோர் ஆர்மீனிய அப்போஸ்தலிக் தேவாலயத்தைச் சேர்ந்தவர்கள். இருப்பினும், தங்களை கிறிஸ்தவர் அல்லது முஸ்லீம் என்று அறிவிக்கும் பெரும்பாலான மக்கள் மத சேவைகளில் கலந்து கொள்வதில்லை. யூதர்கள், யெகோவாவின் சாட்சிகள் மற்றும் புதிய மதங்களைப் பின்பற்றுபவர்கள் மிகக் குறைந்த எண்ணிக்கையில் உள்ளனர். இந்த ஆணை தற்போது அமல்படுத்தப்படவில்லை என்றாலும், யெகோவாவின் சாட்சிகள் அமைப்பு 1995 முதல் அதிகாரப்பூர்வமாக தடைசெய்யப்பட்டுள்ளது.
ஜார்ஜியாவின் அரசியலமைப்புகளின்படி, அப்காசியாவின் தன்னாட்சி குடியரசு மற்றும் அப்காசியாவின் உண்மையான குடியரசு ஆகியவை அனைத்து மதங்களையும் பின்பற்றுபவர்களுக்கும் (அதே போல் நாத்திகர்களுக்கும்) சட்டத்தின் முன் சம உரிமை உண்டு எனக் கூறப்பட்டுள்ளது.
கல்வி
அப்காசியாவில் உள்ள குழந்தைகள் 6 வயதில் தங்களின் கல்வியைத் தொடங்குகிறார்கள், 17 வயதில் இளங்கலைப் பட்டம் பெறுகிறார்கள். தற்போது, அப்காசியாவில் அப்காஜியன் மாநில பல்கலைக்கழகம், என்ற பல்கலைக்கழகம் உள்ளது,  இதில் எட்டு பீடங்களும் நாற்பத்தொன்று துறைகளும் உள்ளன.
விளையாட்டு
சோவியத் காலங்களில் அப்காசியாவில் கால்பந்து மிகவும் பிரபலமான விளையாட்டாக இருந்தது. குடியரசின் முக்கிய கிளப்பான எஃப்.சி டினாமோ சுகுமி பெரும்பாலும் சோவியத் கால்பந்தின் கீழ் லீக்கில் விளையாடியது. இருப்பினும், அப்காசியா பல கால்பந்து திறமையாளர்களை உருவாக்கியது, அவர்கள் ஜோர்ஜிய அணியின் சிறந்த அணியான எஃப்.சி. டினாமோ திபிலிசி மற்றும் பிற சோவியத் அணிகளில் விளையாடினர். சோவியத் யூனியனின் மிக முக்கியமான கால்பந்தாட்ட வீரர்களில் அப்காசியா விட்டலி தாரசெலியா, நிகிதா (எம்.கிர்டிக்) சிமோனியன், அவ்தாண்டில் கோகோபெரிட்ஜ், நியாஸ்பே தியாப்ஷிபா, ஜியோர்கி கவாஷெலி, தேமுரி கெட்ஸ்பாயா மற்றும் அக்ரிக் ஸ்வேபா ஆகியோரின் பூர்வீகவாசிகள் இருந்தனர். 2016 ஆம் ஆண்டில் அப்காசியா கோனிஃபா உலக கால்பந்து கோப்பையை நடத்தியது. மற்றும் அப் போட்டியில் வென்றது.
அப்காசியாவின் பெரும்பான்மையான மக்கள் ரஷ்ய குடியுரிமையைக் கொண்டுள்ளனர், எனவே அப்காசிய விளையாட்டு வீரர்கள் ரஷ்ய போட்டியாளர்களாக சர்வதேச போட்டிகளில் பங்கேற்கின்றனர். குத்துச்சண்டையில், 2005 ஐரோப்பிய சாம்பியன் டேவிட் அர்ஷ்பா; 2006 ரஷ்ய சாம்பியன்ஷிப் பரிசு வென்ற அஸ்லான் அக்பா மற்றும் ஃப்ரீஸ்டைல் மல்யுத்தம் - 2006 அமெரிக்கன் ஏர்லைன்ஸ் ஃப்ரீஸ்டைல் மல்யுத்த போட்டி வெற்றியாளர் டெனிஸ் சர்குஷ்  ஆகியோரின் மிகப்பெரிய வெற்றிகளைப் பெற்றனர்.
அப்காசியாவின் தேசிய கூடைப்பந்து அணி தனது முதல் ஆட்டத்தை துருக்கிய குடியரசின் வடக்கு சைப்ரஸ் கூடைப்பந்து அணியுடன், மே மாதம் 27ம் தேதி  2015 அன்று விளையாடியது, அப்காஸ் அணி 76-59 என்ற கணக்கில் வென்றது. அப்காஸ் கூடைப்பந்து அணி "அப்ஸ்னி" ரஷ்ய கூடைப்பந்து லீக்கின் மூன்றாம் அடுக்கு கிராஸ்னோடர் கிராயிலும் விளையாடுகிறது.
வெளி இணைப்புகள்
பகுப்பு:அப்காசியா
பதிரன்கோட்டை வடக்கு ஊராட்சி
பதிரன்கோட்டை வடக்கு ஊராட்சி (Pathirankottai north Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவோணம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3173 ஆகும். இவர்களில் பெண்கள் 1580 பேரும் ஆண்கள் 1593 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வட்டாராதனை
வட்டாராதனை (Vaddaradhane) என்பது கன்னடத்தின் முதல் உரைநடை நூலாகும். இதை சிவகோட்டாச்சார் என்பவர் எழுதினார். இது பத்தொன்பது கதைகள் உள்ளடங்கிய நூலாகும். இது ஹரிசேனரின் பிரஹாத்கதாகோசாவை அடிப்படையாகக் கொண்டது.
விளக்கம்
இது சரவணபெலகுளாவுக்கு வந்த பத்திரபாகுவின் வாழ்க்கை பற்றி விரிவாக கூறுகிறது. இந்த நூல் 9 ஆம் நூற்றாண்டைச் சேர்ந்ததாக கருதப்படுகிறது. ஆனால் சில அறிஞர்கள் இது அதற்கும் முந்தைய ஆறாவது நூற்றாண்டைச் சேர்ந்த்து என்கின்றனர். அகச்சான்றுகளின் அடிப்படையில் சிவாக்கோதிய்யா, நவீன கர்நாடகத்தின் பெல்லாரி மாவட்டத்தில் உள்ள கோகலியாவைச் சேர்ந்தவராக இருக்கலாம் என கருதப்படுகிறது.
இதில் உள்ள 19 கதைகளின் பட்டியல்
மேற்கோள்கள்
பகுப்பு:கன்னட இலக்கியங்கள்
மகாவீரர் ஜெயந்தி
மகாவீரர் ஜெயந்தி (Mahavir Jayanti), சமண சமயத்தின் 24-வதும், இறுதித் தீர்த்தங்கரருமான மகாவீரரின் பிறந்த நாள் விழாவைக் குறிப்பதாகும்.
மார்ச் அல்லது ஏப்ரல் மாதத்தில் வரும் சைத்திர மாதம், திரியோதசி திதி அன்று மகாவீரரின் பிறந்த நாள், சமணர்களால் வெகு சிறப்பாகக் கொண்டாடப்படுகிறது.
மகாவீரர் பிறந்த நாளை இந்தியாவில் அரசு விடுமுறையாக அறிவிக்கப்பட்டுள்ளதுடன், அன்று இந்தியாவில் இறைச்சிக் கடைகளும், மதுக்கடைகளும் மூடப்பட்டிருக்க வேண்டும் என்று இந்திய அரசு மற்றும் மாநில அரசுகளும் ஆணையிட்டுள்ளது.
வெளி இணைப்புகள்
பகுப்பு:சமணம் பகுப்பு:சைனம் சமண விழாக்கள்
ஆக்கஸ் திட்டம்
ஆக்கசு (AUKUS அல்லது Aukus) என்படும் ஆத்திரேலியா (A), ஐக்கிய இராச்சியம் (UK), ஐக்கிய அமெரிக்கா (US) ஆகிய நாடுகளின் முத்தரப்பு கூட்டுப் பாதுகாப்பிற்காக 15 செப்டம்பர் 2021 அன்று செய்து கொள்ளப்பட்ட இராணுவக் கூட்டணி ஒப்பந்தம் ஆகும். பாதுகாப்புத் தொழில்நுட்பங்கள், அணுசக்தியால் இயங்கும் நீர்மூழ்கி கப்பல்கள் போன்றவற்றைப் பகிர்ந்து கொள்வது இந்த உடன்பாட்டின் சிறப்பம்சம் ஆகும்.
ஆக்கஸ் திட்டப்படி, இந்தோ பசிபிக் பிராந்தியத்தில் உள்ள ஆஸ்திரேலியாவின் இராணுவப் பாதுகாப்பிற்கு அமெரிக்க ஐக்கிய நாடும், ஐக்கிய இராச்சியமும் அணுசக்தியால் இயகும் நீர்மூழ்கிக் கப்பல்கள் மற்றும் உளவுத் தகவல்கள் வழங்கும்.
ஆக்க்ஸ் திட்டத்திற்கான கூட்டு அறிவிப்பில் வேறு நாடுகளை இத்திட்டத்தில் சேர்ப்பது குறித்து குறிப்பிடவில்லை. இருப்பினும் அமெரிக்க வெள்ளை மாளிகை அறிவிப்பில், இந்தோ பசிபிக் பிராந்தியத்தில் சீனாவின் ஏகாதிபத்தியத்தை எதிர்கொள்ளவே ஆக்சஸ் திட்டம் உருவாக்கப்பட்டது எனக்கூறப்பட்டுள்ளது
ஆக்கஸ் திட்டத்தின் படி, இந்தோ-பசிபிக் பிராந்தியத்தில் உளவுத் தகவல்கள், சைபர் பாதுகாப்பு, அணுசக்தி நீர்மூழ்கி கப்பல்கள், நீண்ட தூரம் எறியப்படும் ஏவுகணைகள், கடலடி பாதுகப்பை வலுப்படுத்தும் திறன் ஆகியவற்றில் கவனம் செலுத்தப்படும் என்றும், மேலும் திட்டம் இந்தோ-பசிபிக் பிராந்தியத்தில் பாதுகாப்பு நிலைத்தன்மையை ஊக்குவிக்கும் மற்றும் இந்தோ-பசிபிக் பிராந்திய நலன்களுக்கு உதவும் என்றும் தெரிவிக்கப்பட்டுள்ளது. மேலும் நியூசிலாந்து மற்றும் கனடா நாடுகளின் உளவுத் துறைகளும் இத்திடத்திற்கு உளவு வேலைகள் பார்க்கும்.
அக்கஸ் திட்டத்தின் செயல்பாடுகள்
ஆக்கஸ் திட்டத்தில் தெற்கு ஆஸ்திரேலியாவில் அடிலெய்டில் அணுசக்தியால் இயங்கும் நீர்மூழ்கி கப்பல்கள் கட்டப்பட உள்ளது. இதனை கட்டுவதற்கான தொழில்நுட்பம் மற்றும் ஆலோசனையை அமெரிக்காவும் பிரிட்டனும் வழங்க உள்ளது. ஆக்கஸ் உடன்பாட்டின்படி குறைந்தது 8 நீர்மூழ்கிக் கப்பல்கள் ஆஸ்திரேலியாவுக்குக் கிடைக்கும் என்று கருதப்படுகிறது.
காங்கேயநத்தம் ஊராட்சி
காங்கேயநத்தம் ஊராட்சி (Kangeyanatham Gram Panchayat), தமிழ்நாட்டின் மதுரை மாவட்டத்தில் உள்ள திருமங்கலம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1142 ஆகும். இவர்களில் பெண்கள் 564 பேரும் ஆண்கள் 578 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிட்ரம்பாக்கம் ஊராட்சி
சிட்ரம்பாக்கம் ஊராட்சி (Chitrambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1610 ஆகும். இவர்களில் பெண்கள் 810 பேரும் ஆண்கள் 800 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கர்ம் ஓப்ளாஸ்ட்
கர்ம் ஓப்ளாஸ்ட் ( Tajik; Persian, Velâyate Qarm) என்பது 1920 முதல் 1955 வரை சோவியத் யூனியனில் உள்ள தாஜிக் சோவியத் சோசலிச குடியரசின் ஒரு சிறிய நிர்வாக அமைப்பாகும். அதன் தலைநகரம் கர்ம் ஆகும். கர்மின் மக்கள் கர்மிஸ் என்று அழைக்கப்படுகின்றனர். இது இன்றும் தஜிகிஸ்தானில் பயன்படுத்தப்படுகிறது.
வரலாறு
1920 களில், எல்லைகளின் மறுசீரமைப்பிற்குப் போது மத்திய ஆசியாவில், புகாரா அமீரகத்தின் மாவட்டங்களான பழைய காராேடய்ன் மற்றும் டார்வாசுக்கு வெளியே உருவாக்கப்பட்டது. கரம் ஓப்லாஸ்தானது காராடெய்ன் பள்ளத்தாக்குப் பகுதியை அதிகம் கொண்டிருந்தது. அத்துடன் கலை-கம்ப் மாவட்டத்தின் பகுதிகளையும் கொண்டிருந்தது. 1920 களில் கர்ம் மத்திய ஆசியாவில் சோவியத் எதிர்ப்பு அமைப்பான பாஸ்மாச்சிக்கு ஒரு மையமாக இருந்தது. 1929 ஆம் ஆண்டில் பாஸ்மாச்சி தளபதி பைசல் மக்ஸம் ஆப்கானித்தானில் இருந்து தஜிகிஸ்தானுக்குள் சென்று எளிதாக கர்ம் நகரைக் கைப்பற்றினார். அதன் பின்னரே சோவியத் படைகளாஎல் வெளியேற்றப்பட்டார்.
1939 சோவியத் மக்கள் தொகை கணக்கெடுப்பில் கர்ம் ஒப்லாஸ்டில் 183,100 மக்கள் தொகை பதிவாகியுள்ளது. 1950 களில் கர்மின் பெரும்பான்மையான மக்கள் அரசாங்கத்தால் வலுக்கட்டாயமாக மேற்கு தஜிகிஸ்தானுக்கு மாற்றப்பட்டனர். இந்த மக்கள் தொகை இன்று கர்மிஸ் என்று அழைக்கப்படுகிறது. 1955 ஆம் ஆண்டில் கர்ம் ஓப்ளாஸ்ட் ஒழிக்கப்பட்டு, நிலம் கோர்னோ-படாக்ஷன் தன்னாட்சி ஒப்லாஸ்ட் மற்றும் குடியரசுக் கட்சியின் துணை ஒப்லாஸ்டின் கீழ் உள்ள பகுதிகளுக்கு மறுபகிர்வு செய்யப்பட்டது. தஜிகிஸ்தானில் கர்மிகள் தொடர்ந்து ஒரு தனித்துவமான குல அடையாளத்தைக் கொண்டிருந்தனர். 1992-1997 வரை தஜிகிஸ்தானில் உள்நாட்டுப் போரின்போது பல கர்மிகள் படுகொலைகளுக்கு இலக்காக இருந்தனர்.
குறிப்புகள்
பகுப்பு:சோவியத் ஒன்றியம்
மேலப்பிடாவூர் ஊராட்சி (சிவகங்கை)
மேலப்பிடாவூர் ஊராட்சி, தமிழ்நாட்டின் சிவகங்கை மாவட்டத்தில் உள்ள மானாமதுரை வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1335 ஆகும். இவர்களில் பெண்கள் 678 பேரும் ஆண்கள் 657 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லியம் நகர்
வில்லியம் நகர், இந்திய மாநிலமான மேகாலயாவிலுள்ள கிழக்கு காரோ மலை மாவட்டத்தின் தலைநகராகும்.
மக்கள் தொகை
2001ஆம் ஆண்டு கணக்கெடுப்பில், இங்கு 18,251 மக்கள் வாழ்கின்றனர். இவர்களில் 52% மக்கள் ஆண்கள், ஏனையோர் பெண்கள் ஆவர். இவர்களில் 67% கல்வியறிவு பெற்றுள்ளனர்.
அரசியல்
இந்த நகரம் வில்லியம் நகர் சட்டமன்றத் தொகுதிக்கும், துரா மக்களவைத் தொகுதிக்கும் உட்பட்டது.
இணைப்புகள்
பகுப்பு:மேகாலயா மாநிலத்திலுள்ள ஊர்களும் நகரங்களும்‎ பகுப்பு:கிழக்கு காரோ மலை மாவட்டம்
குங்குமம் கதை சொல்கிறது
குங்குமம் கதை சொல்கிறது 1978 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் சுகுமார், படாபட் ஜெயலட்சுமி மற்றும் பலரும் நடித்துள்ளனர்.
பகுப்பு:1978 தமிழ்த் திரைப்படங்கள்‎
நரம்பியல் காது கேளாத்தன்மை
காக்லியாவிற்கும் மூளைக்கும் உள்ள தொடர்பில் ஏற்படும் பிரச்சினைகளால் இது ஏற்படுகின்றது. காது கேளாத்தன்மை மரபியல் தொடர்புடையதாகவோ, நடுச்செவி திரவத்தினாலோ, மூளை உறை நோய் போன்ற கடும் தொற்று நோய்களாலோ,தலைக்காயம், தலையில் மாட்டும் ஃபோன்கள் மூலம் கனத்த சத்தமாகச் சங்கீதம் கேட்டல், இயந்திரங்களினால் மீண்டும் மீண்டும் ஏற்படும் கனமான ஒலியினைக் கேட்டல் ஆகியவற்றினால் ஏற்படலாம். கடத்தல் காது கேளாத்தன்மைக்கு பொதுவான காரணம், செவிக்குழாயைச் சார்ந்துள்ள தோலில் அமைந்துள்ள செருமினஸ் சுரப்பிகளிலிருந்து சுரக்கும் மெழுகினால், புறச்செவியானது அடைக்கப்படுதல் ஆகும். சிலருக்கு இந்த மெழுகானது கடினமாவதால், செவிப்பறையை அழுத்துகின்றது. பிரத்யேகமான உறிஞ்சு குழாய்கள் மூலம் இக்கடின மெழுகினை அகற்றுவதால், மீண்டும் கேட்கும் தன்மையினை அடையலாம். கடத்தல் காது கேளாத்தன்மைக்கு மற்றொரு காரணம் துளையுள்ள செவிப்பறையாகும். நடுச்செவியில் தொற்றல், (Infection) அருகாமையில் ஏற்படும் வெடிச்சத்தம் மற்றும் தலையில் திடீரேன அடிபடுவதால் ஏற்படும் இயக்கங்களினால் உண்டாகும் காயங்கள் ஆகியவை துளை ஏற்படக் காரணங்களாகும். தலையில் காயம் ஏற்படுதலால் நடுச்செவி எலும்புகள் துண்டிக்கப்பட்டு, காக்லியாவுடன் தொடர்பு விடுவிக்கப்படுகின்றது. அதிர்வலைகள் உட்செவிக்குத் திறம்பட கடத்தப்படினும், காக்லியா மற்றும் செவிநரம்பு பழுதடைதலால் கேளாத்தன்மை ஏற்படலாம். இவ்வகை காதுகேளாத்தன்மை உணர்நரம்பியல் காது கேளாத்தன்மை எனப்படும். தொற்றல், தலைக்காயம், வெடிச்சத்தம் மற்றும் கனத்த சத்தம் கேட்டல் ஆகியவை இந்நிலை காரணமாகும்.
பகுப்பு:குறுங்கட்டுரைகள் பகுப்பு:காது நோய்கள் பகுப்பு:நரம்பியல் குறைபாடுகள்
இட்டகி மகாதேவர் கோயில்
இட்டகி மகாதேவர் கோயில் இந்தியாவின் கருநாடக மாநிலத்தில் கொப்பள் மாவட்டத்தில் இட்டகி எனும் கிராமத்தில் அமைந்துள்ளது. இது கக்கனூரிலிருந்து 7 கிலோ மீட்டர் தொலைவிலும், இலக்குண்டியிலிருந்து 20 கிலோ மீட்டர் தொலைவிலும் அமைந்துள்ளது.
இங்கு பெல்லாரி – கதகு இருப்புப்பாதைச் சாலையில் பானிகோப்பு இருப்புப்பாதை நிலையத்திலிருந்து 4.8 கி.மீ. தொலைவில் தெற்காக குக்கனூர் - இட்டககி அமைந்துள்ளது. இட்டக்கியிலுள்ள மகாதேவர் கோயில் சாளுக்கியப் பேரரசன் ஆறாம் விக்கிரமாதித்தனின் படைத்தலைவர் மகாதேவர் என்பவரால் கி.பி.1112 ஆம் ஆண்டு கட்டப்பட்டது. கல்யாண சாளுக்கியர் ஆரம்பகாலக் கோயில்களில் குக்கனூர் கல்லேஸ்வரம் குறிப்பிடத்தக்க ஒன்றாகும். இக்கோயில் 'கோயில்களின் பேரரசன்' என்று கல்வெட்டில் புகழப் பெற்றுள்ளது. சாளுக்கியர்களின் கோயிற் கட்டிடத் திறனுக்குச் சிறந்த எடுத்துக்காட்டாக மகாதேவர் கோயில் விளக்குகிறது.
இட்டக்கி மாதேவர் ஆலய அமைப்பு
இவ்வாலயமானது கருவறை, அந்தராளம், விமானம், மண்டபம், நந்திமண்டபம் என்னும் கலை அம்சங்களை கொண்டது. இவ் ஆலய புறச்சுவர்களில் உள்ள கோஸ்டங்களில் கடவுள் படிமங்களுக்கு பதிலாக சிகரங்களின் குறுவடிவங்களே அமைக்கப்பட்டுள்ளன. இவ் ஆலய விமானத்தளங்கள் உயரம் குறைந்தவை. இதன் மேல் இரட்டை வளைவுடைய ஆமலகம் காணப்படுகின்றது. எனவே திராவிட பாணிக்குரிய கலை அம்சம் மாற்றம் அடைந்து கல்யாணச்சாளுக்கிய கலைப்பாணிக்குரிய விமானம் உருப்பெற்றமைக்கு கல்லேஸ்வரம் சிறந்த எடுத்துக்காட்டாகும்.
இக்கோயில் 120 அடி நீளமும் 60 அடி அகலமும் உடையது. கருவறை, இடைக்கழி, நவரங்க மண்டபம் போன்றவற்றைக் கொண்டுள்ளது. கருவறையின் மேலமைந்துள்ள விமானம் செவ்வக அமைப்பைக் கொண்டது. சிகரத்தின் மேல் பகுதி காலத்தால் சிதைவடைந்து இடிந்து காணப்படுகின்றது. விமானம் 40 அடி உயரம் உள்ளது. 3 நிலைகளைக் கொண்டுள்ளது. விமானத்தின் ஒவ்வொரு நிலையிலும் அழகுடன் அமைக்கப்பட்ட மாடக் குழிகளும், சிற்பங்களும் காணப்படுகின்றன. கோயிலின் பெரிய மண்டபம் 68 தூண்களை உடையது. 26 தூண்கள் வடிவில் பெரியவை. 26 தூண்கள் மண்டபத்தின் நடுவே அமைக்கப்பட்டு மண்டபக் கூரையினைத் தாங்கியுள்ளன. மற்ற சிறிய தூண்கள் பெரிய தூண்களைச் சுற்றி உள்ளன. இவை சாய்வான கூரையினைத் தாங்குகின்றன. தூண்களில் சிற்பங்கள் மிக நுட்பமான முறையில் நன்றாகச் செதுக்கப்பட்டு அழகுபட அமைந்துள்ளன. இக்கோயிலின் இடிபாடுகளை ஐதராபாத்துத் தொல்லியல் துறையினர் புதுப்பித்துள்ளனர்.
மேற்கோள்
பகுப்பு:கர்நாடக வரலாறு பகுப்பு:சாளுக்கியர் பகுப்பு:பன்னிரண்டாம் நூற்றாண்டு இந்துக் கோயில்கள் பகுப்பு:கொப்பள் மாவட்டம் பகுப்பு:கர்நாடகாவில் உள்ள சிவன் கோயில்கள்
சுகோய் எஸ்.யு-27
சுகோய் எஸ்.யு-27 என்பது ஒற்றை இருக்கை கொண்ட ஒலியை விட வேகமாகச் செல்லும் சண்டை விமானமாகும். இது சோவியத் வான்படைக்காக சுகோய் நிறுவனத்தால் தயாரிக்கப்பட்டதாகும். இது ஐக்கிய அமெரிக்காவின் நான்காம் தலைமுறை விமானங்களுக்குப் போட்டியாக சோவியத் ஒன்றியத்தால் களமிறக்கப்பட்டதாகும். எஸ்.யு-27 ஆனது முற்றிலும் வான் பாதுகாப்பிற்குப் பயன்படுத்தப்பட்டாலும், எல்லாவகையான தாக்குதலுக்கும் ஏற்றதாகும். இது ஐக்கிய அமெரிக்காவின் எப்-15 ஈகிள் விமானத்திற்கு இணையானதாகும்.
இதை முன்மாதிரியாகக் கொண்டு பல்வேறு விமானங்கள் தயாரிக்கப்பட்டன. எஸ்.யு-30 என்பது இரட்டை இருக்கை கொண்ட பல் நோக்கு தாக்குதல் விமானமாகும். எஸ்.யு-33 என்பது கடற்படைக்காக இடைமறித்துத் தாக்கும் வகையில் விமானந்தாங்கிக் கப்பலில் இருந்து இயங்கும் வகையில் தயாரிக்கப்பட்டதாகும். மேலும் அருகருகே இருக்கைகளைக் கொண்ட எஸ்.யு-34 என்னும் தரைத்தாக்குதல் விமானத்தையும்,  எஸ்.யு-35 என்னும் மிகச்சிறிந்த தாக்குதல் விமானமும் தயாரிக்கப்பட்டன.
வெளியிணைப்புகள்
பகுப்பு:உருசியாப் போர் வானூர்திகள்
லியோன் தோமஸ் III
லியோன் தோமஸ் III (Leon Thomas) (பிறப்பு: ஆகஸ்ட் 1, 1993) ஒரு அமெரிக்க நாட்டு நடிகர், பாடகர் மற்றும் பாடலாசிரியர் ஆவார். இவர் நிக்கெலோடியன் தொலைக்காட்சியில் விக்டோரியஸ் என்ற தொடரில் நடித்ததன் மூலம் புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.
வெளி இணைப்புகள்
பகுப்பு:1993 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:பாடகர்கள்-பாடலாசிரியர்கள் பகுப்பு:அமெரிக்க குழந்தை நட்சத்திரங்கள் பகுப்பு:பாடகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
அரீனியசுச் சமன்பாடு
அரீனியசுச் சமன்பாடு (Arrhenius equation) என்பது வேதிவினைவேகத்தின் வெப்பநிலைச் சார்பைக் காட்டும் ஒரு வாய்பாடு ஆகும். யாக்கோபு என்றிக்கசு வான் தாஃபு என்னும் டச்சுக்காரரின் 1884ஆம் ஆண்டுப் பணியை ஒட்டி, 1889-இல் அரீனியசு இதனை முன்மொழிந்தார். இச்சமன்பாட்டிற்கு வினைவேகவியலிலும், செயலூக்க ஆற்றல் கணக்கிடவும் பெரும் பங்குண்டு.
சமன்பாடு
இச்சமன்பாட்டைக் கீழ்க்கண்டவாறும் எழுதலாம்.
மேற்கோள்கள்
பகுப்பு:வேதி வினைவேகவியல்
உறுமீன்
உறுமீன் (Urumeen) அறிமுக இயக்குனர் சக்திவேல் பெருமாள்சாமி இயக்கத்தில், 2015 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். பாபி சிம்ஹா, கலையரசன், ரேஷ்மி மேனன் மற்றும் பலர் நடித்துள்ளனர். ஜி. டில்லிபாபு தயாரிப்பில், அச்சு ராஜாமணி இசை அமைப்பில், 142 நிமிட நீளத்தை கொண்ட இப்படம், 4 டிசம்பர் 2015 ஆம் தேதி வெளியானது.
நடிகர்கள்
பாபி சிம்ஹா, கலையரசன், ரேஷ்மி மேனன், சார்லீ, மனோபாலா, அப்புக்குட்டி, காளி வெங்கட், ஆர். எஸ். சிவாஜி, சாண்ட்ரா ஏமி, அந்தோணி தாசன், குரு, கஜராஜ், வீர சந்தானம், தருண் குமார்.
கதைச்சுருக்கம்
ராஜ சிம்ஹா, பிரிட்டிஷ்காரர்களை எதிர்த்து இந்தியாவின் விடுதலைக்காக போராடும் வீரரின் அறிமுகத்துடன் படம் துவங்குகிறது. ராஜ சிம்ஹா, தன் தோழன் கருணாவால் (கலையரசன்) துரோகம் செய்யப்பட்டு, பிரிட்டிஷ்காரர்களிடம் அகப்படும் சூழல் ஏற்படுகிறது. பின்னர், அவர் இறக்க, அவரது கடைசி ஆசைப்படி ஒரு புத்தகத்துடன் புதைக்கப்படுகிறார்.
1939-யில் செழியனாக மறுபிறவி எடுக்கும் ராஜ சிம்ஹா, கிருஷ்ணா எனும் தன் நண்பனால் துரோகம் செய்யப்படுகிறான். கிருஷ்ணா, கருணாவின் மறுபிறவி. துரோகத்தின் முடிவாக, செழியன் கொல்லப்படுகிறான்.
நிகழ் காலத்தில், செல்வாவாக மறுபிறவி எடுக்கும் ராஜ சிம்ஹா, ஜான் என்ற நபருடன் மோத நேரிடுகிறது. தன் முந்தைய பிறவிகளில் தன்னிடம் துரோகம் செய்தது ஜான் தான் என்று ஒரு புத்தகம் வாயிலாக செல்வாவிற்கு தெரிய வருகிறது. இறுதியில், செல்வாவின் பழி வாங்கும் எண்ணம் நிறைவேறியதா என்பதே மீதிக் கதையாகும்.
வெளியீடு
4 டிசம்பர் 2015 வெளியான இப்படத்திற்கு இந்திய தணிக்கை குழு "யு/ஏ" சான்றிதழ் வழங்கியது. சிங்கப்பூர் தணிக்கை குழு "பிஜி13" சான்றிதழ் வழங்கியது. கலைஞர் தொலைக்காட்சி இப்படத்தின் செயற்கைக்கோள் உரிமத்தை வாங்கியது.
பாக்ஸ் ஆபீஸ்
சென்னையில் முதல் இரண்டாம் வார இறுதியில், இப்படம் ரூ. 39,01,707 ரூபாயை வசூல் செய்தது. மூன்றாவது வாரம், சென்னையில் வசூல் குறைந்திருந்தாலும், மொத்தமாக ரூ.47,42,843 ரூபாயை இப்படம் வசூல் செய்தது.
மேற்கோள்கள்
பகுப்பு:2015 திரைப்படங்கள் பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள்
வேதாந்த் பரத்வாஜ்
வேதாந்த பரத்வாஜ் (பிறப்பு அக்டோபர் 1, 1980) ஒரு குரலிசைக் கலைஞர் மற்றும் இசையமைப்பாளராவார். இவர் இந்தியாவின் மும்பையில் பிறந்து லண்டன் டினிட்டி கல்லூரியில் கித்தார் பயின்றார். பக்தி இயக்கத்தின் பாடல்கள் மூலம் மிகவும் அறியப்பட்டவராவார்.
தொடக்காலப் பணி
இவர் ரிசி வேலி பள்ளியிலிருந்து சென்னை திரும்பியவுடன் புத்தா'ஸ் பேபிஸ் என்ற இசைக்குழுவை உருவாக்கி வாசித்து வந்தார். பின்னர் மரபிசையின் மீது ஆர்வம் கொண்டு ராமமூர்த்தி ராவிடம் பயிற்சி பெற்றார். முதுநிலை கல்வியின் போதே இசை சிகிச்சை பற்றி ஆராய்ந்து வந்தார். களேடோஸ்கோப் லேனிங் சென்டர் என்ற நிலையத்தில் சிறப்புக் குழந்தைகளுக்கு இசை சிகிச்சையாளராக இருந்தார். ரிலையன்ஸ் மற்றும் பாரீஸ் நிறுவனங்களுக்கு ஜிங்கிள்ஸ் என்ற சிறுபாடல்களை அமைத்துள்ளார். ஆனந்த் மேனன் மற்றும் எஸ்.கே. பாலசந்திரனுடன் இவர் இணைந்து ஒரு குழுவை உருவாக்கி, 2006 இல் ஜெகபதி பாபு நடித்த பிரம்மாஸ்திரம் என்ற தெலுகுத் திரைப்படத்திற்கு இசையமைத்தார்.
மதி கஹே
சில திரைப்படங்களுக்கு இசையமைத்து சில ஆண்டுகளுக்குப் பின்னர், தனது வீட்டில் ஒலிப்பதிவகத்தை அமைத்து, பக்தி இயக்கத்தின் பாடல்களை மறுகண்டுபிடிப்பு செய்தார். மீராபாய், குரு நானக் மற்றும் கபீர் பாடல்களில் சில ராகங்களைச் சேர்த்துப் பாடத் தொடங்கினார். இதன் தொடர்ச்சியாக ஞானிகள் மற்றும் கவிஞர்களின் பக்தி இயக்கப் பாடல்களைக் கொண்ட மதி கஹே (2007) என்ற இசைத் தொகுப்பை வெளியிட்டார். அனைத்துப் பாடல்களும் கிதார் இசையில் உருவானவை மற்றும் சில மெட்டுகள் மட்டுமே இவரின் குருவால் உருவாக்கப்பட்டது.
சுனோ பாய்
முதல் இசைத் தொகுப்பின் வெற்றியைத் தொடர்ந்து இரண்டாவதைத் தொடங்கினார். அதற்கு கபீர் படைப்புகளில் குமார் காந்தர்வாவின் பாடல்களைக் கேட்டும், வரிகளின் மொழிபெயர்ப்பைப் படித்தும் கவனத்தைச் செலுத்தினார். மரபிசைப் பாடகி பிந்து மாலினியுடன் இணைந்து இரண்டாவது இசைத் தொகுப்பான சுனோ பாய் (2013) வெளியிட்டார்.
தொடர்ந்த கூட்டுமுயற்சிகள்
மத்திய பிரதேசத்தில் நடந்த கபீர் ஆண்டு யாத்திரை உட்பட பிந்து மாலினியுடன் பலமுறை இணைந்து வேதாந்த் பாடியுள்ளார். குழலிசைக் கலைஞர் நவீன் ஐயர், தட்டிசைக் கலைஞர் சத்ய நாராயணன் மற்றும் கஞ்சிரா கலைஞர் பி.எஸ். புருசோத்தமன் எனப் பலருடன் இணைந்து இசைத் தொகுப்புகளை வெளியிட்டுள்ளார். திருச்சூர் சகோதரர்களின் அணுபதி குழுவிலும் இணைந்து பாடியுள்ளார். அணில் சீனிவாசன் மற்றும் சிக்கில் குருச்சரண் உடன் இணைந்து தொடர்ந்து பாடிவருகிறார். பாம்பே ஜெயஸ்ரீயின் கண்ணம்மா தொகுப்பிற்கு கிதார் இசைத்துள்ளார், சமகால நடனக் கலைஞரான அனிதா ரத்னம் தயாரிப்பில் பேஸ் என்ற தொகுப்பிற்கும் இசைத்துள்ளார்.
கச்சேரிகள்
இவர் ஒருவிதத் தனித்த நடையில் இந்திய மரபிசையையும் நாட்டார் இசையையும் பிணைத்து பாடுவார். வெளிநாடுகள் முதல் இந்தியா எங்கும் கச்சேரிகள் பலவற்றை நடத்தியுள்ளார். இதில் பிளேஹவுஸ் கம்பெனி தென்னாப்பிரிக்கா, சிங்கப்பூர், லடாக் இசை சங்கமம் 2010, டெட் மாநாடு 2011, 2010 கொல்கத்தாவில் காங்கோ ஸ்கொயர் ஜாஸ் திருவிழா, சென்னை சங்கமம் 2012, கோயம்புத்தூர் விழா 2011, பயர்பிளைஸ் திருவிழா 2011, TEDxSVCE சென்னை 2012, பிகனேர், மும்பை, புதுச்சேரி மற்றும் மால்வா கபீர் யாத்திரை, கூர்க் ஸ்டாம் திருவிழா போன்றவை குறிப்பிடத்தக்க நிகழ்ச்சிகளாகும்.
இளமைக்காலம்
நான்கு வயதில் நெய்வேலி சந்தானகோபாலனிடம் இவர் மரபிசை பயின்றார். முதலில் தயக்கத்துடன் பயின்றாலும் குறுகிய காலத்தில் இசைப் பாடத்தின் மீது ஆர்வம் கொண்டார். பத்தாண்டுகள் சந்தானகோபாலனிடம் பயின்ற பின்னர் ஸ்ரீ நாராயண ஐயங்காரிடம் மூன்றாண்டுகள் பயின்றார். ரிஷி வேலி பள்ளிக்கு இவர் மாறிய போது இசைப்பயிற்சி தடைபட்டது. இருந்தாலும் அங்கே ஆனந்த் மேனன் என்பவரின் தொடர்பு ராக் இசையை அறிமுகப்படுத்தியது மேலும் கிதாரையும் கற்றுத் தந்தது. மனவியலில் முதுநிலைப் பட்டமும், நிறுவனத் தொடர்பில் முதுநிலை நிர்வாக மேலாண்மையும் பயின்றார்.
குறிப்பிடத்தக்க தாக்கங்கள்
இவர் இசையில் பாப் டிலான், எரிக் கிளாப்டன், ஈகில்சு, பீட்டில்ஸ், ஆல்மன் சகோதர்கள், ரே சார்ல்ஸ், பிராங்க் சினாட்ரா முதல் டி. ஆர். மகாலிங்கம், இளையராஜா, ஏ. ஆர். ரகுமான், உசத் அமீர் கான், பீம்சென் ஜோஷி, கபீர் மற்றும் மீரா வரை தாக்கங்கள் உள்ளன.
குடும்ப வாழ்க்கை
பஞ்சாபியைச் சேர்ந்த நேகா என்பவரை 2010 ஆம் ஆண்டு திருமணம் செய்தார். சொந்தக் கலைக்கூடத்துடன் சென்னையில் வசிக்கிறார்கள். இசைப் பிரியரான இவர், சென்னைவாசியான ஒரு பஞ்சோ கலைஞருக்குச் செய்த உதவி கவனிக்கப்பட்டது.
வெளியிணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:தமிழ்த் திரைப்பட இசையமைப்பாளர்கள்
மைக்ரோசாப்ட் கல்வித் தேடல்
மைக்ரோசாப்ட் கல்வித் தேடல் (Microsoft Academic Search) என்பது ஒரு ஆராய்ச்சித் திட்டமாகும். மேலும் கல்வித் தேடுபொறி 2012 செயல் பாட்டிலிருந்து நீங்கி மீண்டும் 2016-ல் தொடங்கப்பட்டது.
வரலாறு
மைக்ரோசாப்ட் 2006-ல் கூகிள் இசுகாலருடன் நேரடியாகப் போட்டியிட விண்டோசு லைவ் கல்வித் தேடல் என்ற தேடல் கருவியை அறிமுகப்படுத்தியது. இது முதல் ஆண்டிற்குப் பிறகு லைவ் கல்வித் தேடல் எனப் பெயர் மாற்றம் செய்யப்பட்டு இரண்டு ஆண்டுகளுக்குப் பிறகு நிறுத்தப்பட்டது. 2009ஆம் ஆண்டில், மைக்ரோசாப்ட் ஆசியா ஆராய்ச்சி குழுமம் 2009ஆம் ஆண்டில் லிப்ரா என்ற பீட்டா கருவியை அறிமுகப்படுத்தியது. இது பொருள்-நிலை செங்குத்து தேடல், தரவுச் செயலாக்கம், உட்பொருளை இணைத்தல் மற்றும் தரவு காட்சிப்படுத்தல் ஆகியவற்றில் படிமுறை ஆராய்ச்சியின் நோக்கமாக இருந்தது. லிப்ரா 2011-ல் மைக்ரோசாப்ட் கல்வித் தேடல் சேவைக்காகப் பயன்படுத்தப்பட்டது. 27.2 மில்லியன் பதிவுகளைப் புத்தகங்கள், மாநாட்டு ஆவணங்கள் மற்றும் ஆய்விதழ்களிலிருந்து கொண்டிருந்தது.
பெருமளவில் செயல்பட்டாலும், இந்தச் சேவையானது ஒரு தயாரிப்பு இணையதளமாக இருக்க வேண்டும் என்ற நோக்கத்தில் இல்லை. மேலும் திட்டத்தின் ஆராய்ச்சி இலக்குகளை அடையும் போது முதலில் உத்தேசித்தபடியே சேவையினை நிறுத்தியது. சேவை நிறுத்தப்பட்டு 2012-ல் புதுப்பிக்கப்பட்டது. இந்தச் சரிவு முன்னர் அறிவிக்கப்படவில்லை என்பது ஆசிரியர்களுக்குச் சுட்டிக்காட்டியது. இந்த சேவையானது கல்வியாளர்கள் மற்றும் நூலியல் வல்லுநர்களால் பெரும்பாலும் புறக்கணிக்கப்பட்டது.
சூலை 2014-ல், மைக்ரோசாப்ட் அகாடமிக் ஆராய்ச்சித் திட்டத்திலிருந்து தயாரிப்புச் சேவையாக உருவாக்கி வருவதாகவும், மைக்ரோசாப்டின் முதன்மையான தேடுபொறியான பிங் மற்றும் அதன் அறிவார்ந்த தனிப்பட்ட உதவி சேவையான கார்டனாவுடன் ஒருங்கிணைக்கப்படும் என்றும் மைக்ரோசாப்ட் ரிசர்ச் அறிவித்தது. "மைக்ரோசாஃப்ட் அகாடமிக் தேடலை ஆராய்ச்சி முயற்சியிலிருந்து உற்பத்தி வரை வளர்ப்பதன் மூலம்," "பிங்-இயங்கும் கோர்டானாவை எங்கள் பயனர்களுக்குச் சிறந்த தனிப்பட்ட ஆராய்ச்சி உதவியாளராக மாற்றுவதே எங்கள் குறிக்கோள்" என மைக்ரோசாப்ட் ரிசர்ச்'ஸ் குவான்சன் வாங் கூறினார்.
செல்வக்கனி முஹம்மது யூனூஸ்
செல்வக்கனி முஹம்மது யூனூஸ் (Selvakkani Mohamed Yoonus, பிறப்பு: டிசம்பர் 25, 1924) ஹொங்கொங் வாழ் தமிழர் சமூகத்தால் மூத்தப் பிரமுகராக மதிக்கப்படும் ஒருவராவர். இவர் தமிழ் மொழி ஆர்வலரும், ஹொங்கொங் தமிழ் சமுதாயத்தின் தமிழ்மொழி சார்ந்த முன்னெடுப்புக்களுக்கு முதன்மையாய் நின்று பங்காற்றுபவரும் ஆவர். அத்துடன் ஹொங்கொங் தமிழ் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.
வாழ்க்கைக் குறிப்பு
முஹம்மது யூனூஸ் பர்மாவில் பிறந்தார். இரண்டாம் உலகப் போரின் போது இவரது பள்ளிக்கல்வி தடைப்பட்டது. தமிழ், ஆங்கிலம், பர்மீயம் ஆகிய மொழிகளைச் சொந்த முயற்சியில் கற்றார். நேத்தாஜியின் இந்திய சுதந்திர லீக்-இல் கிளைச் செயலாளராகப் பணியாற்றினார். அகில பர்மா தமிழர் சங்கம் முதலான அமைப்புகளில் முன்கை எடுத்துச் செயல்பட்டவர். பர்மாவிலிருந்து வெளியான தொண்டன் பத்திரிக்கையில் பத்திகள் எழுதியிருக்கிறார். ரங்கூனில் பயண முகவாண்மையகம் நடத்தி வந்தார். பர்மாவில் இந்தியர்களின் வாழ்வுரிமைச் சிக்கல்கள் மிகுந்த போது, 1966ல் பர்மாவிலிருந்து ஹாங்காங்கிற்குப் புலம் பெயர்ந்தார். அது முதல் ஹாங்காங்கில் வசித்து வருகிறார். தமிழ்ப் பண்பாட்டுக் கழகம், இந்திய முஸ்லீம் சங்கம் முதலான அமைப்புளை நிறுவியவர்களுள் ஒருவர்.
புத்தகம்
அவரது பர்மிய அனுபவங்களை “எனது பர்மா குறிப்புகள்” என்ற புத்தகம் மூலம் தமிழ் உலகத்திற்கு இரண்டாம் உலகப் போரின் போது பர்மாவில் மக்களின் நிலை பற்றி வெளியிட்டார். இதை திரு. மு. இராமநாதன் அவர்கள் தொகுத்தளித்தார். இந்நூல் 2009, டிசம்பர் 31 ஆம் திகதி சென்னையில், காலச்சுவடு அரங்கத்தில் வெளியிடப்பட்டது. யூனஸ் தனது பர்மா வாழ்க்கைக் கதைகளை சொல்லச் சொல்ல, அவற்றை ஒலிப்பதிவு செய்து, பின்னர் அதனை முறையாகத் தொகுத்தே இந்நூல் உருவாக்கம் பெற்றது.
வெளி இணைப்புகள்
பகுப்பு:1924 பிறப்புகள் பகுப்பு:ஹொங்கொங் தமிழர்
செயற்றிட்ட மேலாளர்
செயற்றிட்ட மேலாளர் செயற்றிட்ட மேலாண்மை துறையில் ஒரு தொழில் நெறிஞர் ஆவார். செயற்றிட்ட மேலாளரின் முக்கிய பணிகள் திட்டமிடுதல், செயல்படுத்தல், முடித்தல் உட்பட மேலும் பலவாகும். பொதுவாக கட்டுமான துறை, கட்டமைப்பு, வான்வெளி மற்றும் பாதுகாப்பு தொடர்பான கணினி நெட்வொர்க்கிங், தொலைத்தொடர்பு, மென்பொருள் மேம்பாடு போன்ற துறைகளில் முக்கியத்துவம் பெறுகிறது.
கண்ணோட்டம்
செயற்றிட்ட மேலாளர் ஓரு திட்டத்தின் குறிப்பிட்ட செயற்றிட்ட இலக்குகளை அடைவதற்கான பொறுப்பை கொண்டவராவார். தெளிவான மற்றும் அடையக்கூடிய செயற்றிட்ட இலக்குகளை வகுப்பது ஓரு திட்ட மேலாளரின் தலையாய கடமையாகும்.
லைபீரியா
அதிகாரபூர்வமாக லைபீரிய குடியரசு என அழைக்கப்படும் லைபீரியா ஒரு மேற்கு ஆபிரிக்க நாடு ஆகும். இந்த நாட்டின் எல்லைகாளாக சீராலியோனி, கினி, கோட் டி ஐவரி ஆகிய நாடுகளும், அட்லாண்டிக் பெருங்கடலும் அமைந்துள்ளது. இந்நாடு நில நடுக்கோட்டிற்கு அருகில் இருப்பதால் வெப்பக் காலநிலையை கொண்டிருக்கிறது.
வரலாறு
19-ஆம் நூற்றாண்டில் ஐக்கிய அமெரிக்கக் குடியரசை நிறுவிய வட மாநிலங்களுக்கும், தென்மாநிலங்களுக்கும் இடையே நடந்த போருக்குப் பின் அன்றைய ஜனாதிபதி ஆபிரகாம் லிங்கனால் அடிமை முறை ஒழிக்கும் சட்டம் கொண்டு வரப்பட்டது.
அடிமைமுறை ஒழிப்பிற்குப் பின் விடுதலை செய்யப்பட்ட அடிமைகளை அவர்களது தாயகத்தில் குடியேற்றுவதற்காக, மேற்கு ஆபிரிக்காவில் ஒரு பகுதி நிலத்தை வாங்கியது. அந்த நிலம்தான் லைபீரியா. 1822 ல் லைபீரியாவில் அமெரிக்காவிலிருந்து வந்த முன்னாள் ஆப்பிரிக்க அடிமைகளின் முதலாவது காலனி உருவாகியது.
பகுப்பு:மேற்கு ஆப்பிரிக்க நாடுகள் பகுப்பு:லைபீரியா பகுப்பு:ஐக்கிய நாடுகள் சபையின் உறுப்பு நாடுகள்
கோகிமா தலைநகர் பண்பாட்டு மையம்
கோகிமா தலைநகர் பண்பாட்டு மையம் (Kohima Capital Cultural Center) இந்தியாவின் நாகாலாந்து மாநிலத்தின் தலைநகரமான]]  கோகிமாவில் அமைந்துள்ளது. காவல்துறை இருப்பு மலையில் ஒரு பண்பாட்டு மையமாக இது அமைந்துள்ளது. ஒரு பல்நோக்கு மண்டபத்தைக் கொண்ட இம்மையம் குடிமக்களுக்கு பல்வேறு வசதிகளை வழங்குகிறது. நாகாலாந்தில் மிகப்பெரிய 1800 பேர் அமரக்கூடிய பிரதான மண்டபம் இங்குள்ளது.
இந்த மையத்தில் கண்காட்சி அரங்குகள், 150 இருக்கைகள் கொண்ட மாநாட்டு அரங்கம், சரக்கறையுடன் கூடிய உணவகம், 40 கார்களுக்கான பிரத்யேக அடித்தள நிறுத்துமிட வசதியுடன் மேலும் பல வசதிகள் உள்ளன.
வரலாறு
பண்பாட்டு மையத் திட்டம் முதன்முதலில் 2005 ஆம் ஆண்டு அங்கீகரிக்கப்பட்டது கட்டுமானமும் விரைவில் தொடங்கியது, ஆனால் ஒரு தசாப்தத்திற்கும் மேலாக நில தகராறு பிரச்சினையால் பணி நிறுத்தப்பட்டது. கோகிமா சிறப்பு நகர மேம்பாட்டு நிறுவனத்தின்  மேற்பார்வையின் கீழ். கட்டுமானம் 2019 ஆம் ஆண்டு மீண்டும் தொடங்கப்பட்டது. நவம்பர் 2021 இல் அதன் திட்டமிடலுக்கு ஒரு மாதத்திற்கு முன்னதாகவே கட்டி முடிக்கப்பட்டது பண்பாட்டு  மையம் டிசம்பர் 2021 அன்று பொதுமக்களுக்காகத் திறக்கப்பட்டது.
அமைவிடம்
தலைநகர் பண்பாட்டு மையம் தேசிய நெடுஞ்சாலை 2 மற்றும் 29 ( ஆசிய நெடுஞ்சாலை 1 மற்றும் 2 ) வழியாக என்.எசு.எப். தியாகிகள் பூங்காவிற்கு மேலே காவல்துறை இருப்பு மலையில் அமைந்துள்ளது.
மேற்கோள்கள்
பகுப்பு:நாகாலாந்தின் பண்பாடு பகுப்பு:கோகிமா மாவட்டம்
கல்பனா சாவ்லா அரசு மருத்துவக் கல்லூரி
கல்பனா சாவ்லா அரசு மருத்துவக் கல்லூரி (Kalpana Chawla Government Medical College) இந்திய மாநிலமான அரியானாவின் கர்னால் நகரில் செயல்பட்டு வரும் ஓர் அரசு மருத்துவக் கல்லூரி மருத்துவமனை ஆகும்.
வரலாறு
இதன் கட்டுமானம் 2013இன் பிற்பகுதியில் தொடங்கி, முடிவடைந்து, வெளிநோயாளிகளின் பிரிவையும், மருத்துவமனையையும் கொண்டு முழு அளவில் செயல்படுகிறது.
அங்கீகாரம்
இந்த மருத்துவக் கல்லூரி அரியானாவின் ரோத்தக், பண்டிட் பகவத் தயால் சர்மா, சுகாதார அறிவியல் பல்கலைக்கழக இணைவு பெற்றுள்ளது. ஒவ்வொரு ஆண்டும் 120 மருத்துவ மாணவர் சேர்க்கைக்கு இந்திய மருத்துவக் கழகம் ஒப்புதல் அளித்துள்ளது.
மருத்துவமனை
இந்த மருத்துவக் கல்லூரி, கர்னல் அரசு மருத்துவமனையுடன் இணைந்து செயல்படும். கற்பித்தலுக்கான மருத்துவமனையாக செயல்படுகிறது. விண்வெளி வீரர் கல்பனா சாவ்லாவின் நினைவாக அரியானா அரசு கல்லூரிக்கு இவரது பெயரிட்டது.
கோவிட் மையம்
கோவிட் தொற்றுநோயால் லேசான மற்றும் மிதமாக பாதிக்கப்பட்ட நோயாளிகளுக்கு சிகிச்சை மையமாகவும், மருத்துவ பரிசோதனைகளை நடத்துவதற்காகவும் அரியான அரசு இந்த மருத்துவக் கல்லூரியை தேர்ந்தெடுத்துள்ளது.
மேற்கோள்கள்
பகுப்பு:பல்கலைக்கழகங்களும் கல்லூரிகளும் பகுப்பு:மருத்துவம்
வி. பி. இராமன்
வெங்கட்ட பட்டாபிராமன் (Venkata Pattabhi Raman) (3 அக்டோபர் 1932 - 2 திசம்பர் 1991) என்பவர் ஒரு இந்திய வழக்கறிஞரும் அரசியல்வாதியும் ஆவார், இவர் 1977 முதல் 1979 வரை தமிழகத்தின் அரசு தலைமை வழக்கறிஞராக பணியாற்றினார். இவரது மகன் மோகன் ராமன் ஒரு புகழ்பெற்ற நடிகர்.
ஆரம்பகால வாழ்க்கை
இராமன் 1932 அக்டோபர் 3  அன்று சென்னையில் பிறந்தார், சர்ச் பார்க் பள்ளியியல் பள்ளிப்படிப்பை முடித்தார். பள்ளிப்படிப்பு முடிந்ததும், இராமன் லயோலா கல்லூரியில் இயற்பியலில் பட்டம் பெற்றார். மேலும் சென்னை சட்டக் கல்லூரியில் சட்டம் பயின்றார், தங்கப் பதக்கத்துடன் தனது படிப்பை முடித்தார்.
அரசியல்
இடது|thumb|250x250px| வி.பி.ராமன், இடமிருந்து மூன்றாவது (அன்னாதுரைக்குப் பின் வரிசையில்) துவக்கத்தில், இராமன் பொதுவுடமை இயக்கத்தை நோக்கி ஈர்க்கப்பட்டார். எனினும், இவர் 1955இல் திராவிட முன்னேற்றக் கழகத்தில் இணைந்தார். மேலும் கட்சியின் சட்டதிட்டங்களை ஈ. வெ. கி. சம்பத் மற்றும் இரா. செழியன் ஆகியோரிடன் இணைந்து உருவாக்கினார்.
குறிப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:தமிழ்நாடு தலைமை வழக்குரைஞர்கள் பகுப்பு:1991 இறப்புகள் பகுப்பு:1932 பிறப்புகள்
விக்கி நினைவுச்சின்னங்களை விரும்புகின்றது
விக்கி நினைவுச்சின்னங்களை விரும்புகின்றது என்பது செப்டம்பர் மாதத்தில் நடைபெறும் வருடாந்திர புகைப்பட போட்டியாகும். இதில் கலந்து கொள்பவர்கள் அவர்கள் பகுதியில் உள்ள வரலாற்று நினைவுச்சின்னங்களையும், பாரம்பரியக் களங்களையும் படமெடுத்து விக்கிமீடியா பொதுவில் பதிவேற்றுவர். இந்த நிகழ்வின் குறிக்கோளானது பங்குபெறும் நாடுகளில் உள்ள பாரம்பரியக் களங்களை முன்னிலைப்படுத்துவதே ஆகும்.
இந்தப் போட்டி முதலில் நெதர்லாந்தில் 2010ஆம் ஆண்டு நடந்தது. 2012ல் ஐரோப்பா மட்டுமல்லாமல் மொத்தம் 35 நாடுகளுக்கு மேல் இப்போட்டியில் பங்கேற்கின்றன.
வெளி இணைப்புகள்
பகுப்பு:விக்கிப்பீடியா ஊடகப் போட்டி
சார்சியா இராச்சியம்
சியார்சியா இராச்சியம் (Kingdom of Georgia, საქართველოს სამეფო), அல்லது சியார்சியா பேரரசு (Georgian Empire),   என்பது ஒரு நடுக்கால ஐரோவாசிய முடியாட்சி ஆகும். இது அண். கி.பி. 1008 காலத்தில் இருந்தது. இது அதன் பொற்காலத்தை 11-ஆம், 13-ஆம் நூற்றாண்டுகளுக்கு இடையில் நான்காம் டேவிட் மற்றும் ராணி பெரிய தமர் ஆட்சியில் அரசியல் மற்றும் பொருளாதாரத்தில் வலிமையாக இருந்த பொழுது அடைந்தது. கிறித்தவக் கிழக்கு ஜார்ஜியா ஒரு முக்கியமான நாடாக இருந்தது. காக்கேசியா பகுதியிலிருந்த இப்பேரரசு மிகப்பெரிய அளவில் இருந்த பொழுது கிழக்கு ஐரோப்பா மற்றும் வடக்கு காக்கேசியா பகுதியிலிருந்து ஈரான் மற்றும் அனத்தோலியாவின் வடக்குப் பகுதி வரை பரவியிருந்தது. எருகலேத்தின் சிலுவை மடாலயம் மற்றும் வடக்கு கிரேக்கத்தின் இவிரோன் மடாலயம் போன்ற இடங்களைக் கொண்டிருந்ததன் மூலம் தங்கள் நாட்டுக்கு வெளியிலும் மதரீதியான இடங்களை இப்பேரரசு கொண்டிருந்தது. தற்கால சியார்சியா வரலாற்று ரீதியான முதன்மை முன்னோடி இந்த இராச்சியமே ஆகும்.
ஹிடேகி யுகாவா
ஹிடேகி யுகாவா(Hideki Yukawa, 23 ஜனவரி 1907 – 8 செப்டம்பர் 1981) ஜப்பான் நாட்டைச் சேர்ந்த அறிவியல் அறிஞர். அணுக்கருவினுள் ஏற்படும் வலிமை மிக்க அணுக்கரு விசையை உருவாக்கும், எலக்ட்ரானை விட பல மடங்கு கனமான ஆதாரத் துகளைக் கண்டறிந்தவர். இயற்பியலுக்கான நோபல் பரிசு பெற்ற கோட்பாட்டு இயற்பியலாளர். ஜப்பான் நாட்டில் முதன் முதலாக நோபல் பரிசு பெற்ற அறிஞர்.
சார்சியா இராச்சியம்
பல நூற்றாண்டுகளுக்கு நீடித்த இந்த இராச்சியம் 13ம் நூற்றாண்டில் மங்கோலியத் தாக்குதலுக்கு உள்ளானது. எனினும் 1340களில் மீண்டெழுந்தது. பின்வந்த தசாப்தங்களில் கறுப்புச் சாவு மற்றும் தைமூர் தலைமையிலான பல்வேறு படையெடுப்புகளுக்கு உள்ளானது. தைமூர் இந்த நாட்டின் பொருளாதாரம், மக்கள்தொகை மற்றும் நகர்ப்புறங்களுக்கு பெரும் சேதம் விளைவித்தார். இந்த இராச்சியத்தின் புவி அரசியல் நிலைமை ட்ரெபிசோன்ட் பேரரசின் வீழ்ச்சிக்குப் பிறகு மேலும் மோசமானது. மேற்குறிப்பிட்ட நிகழ்வுகளால் 15ம் நூற்றாண்டின் இறுதியில் சார்சியா ஒரு உடைந்து போன பகுதியானது. 1386ல் தொடங்கிய தைமூரின் புதிய தாக்குதல்கள் மற்றும் காரா கோயுன்லு மற்றும் அக் கோயுன்லு ஆகியவர்களின் பிந்தைய படையெடுப்புகள் ஆகியவற்றால் 1466ல் இந்த இராச்சியம் சிதறுண்டது. கர்ட்லி, ககேட்டி மற்றும் இமேரேடி ஆகிய இராச்சியங்கள் சுதந்திர மாநிலங்களாக 1490 மற்றும் 1493க்கு இடையில் ஒன்றை மற்றொன்று அங்கீகரித்து கொண்டன. இதில் ஒவ்வொன்றும் பக்ரேசன் அரசமரபின் எதிர் எதிர்க் கிளைகளால் தலைமைதாங்கப்பட்டன. இவை தங்களது சொந்த நிலப்பிரபுத்துவ  இனங்களால் ஆளப்பட்ட 5 பகுதியளவு சுதந்திரம் கொண்ட  குறுநில நாடுகளாயின.
ஹிடேகி யுகாவா
பணிகள்
1932-39 க்கு இடைப்பட்ட கலத்தில் விரிவுரையாளராகவும், பிறகு ஒசாக்கா பல்கலைக்கழகத்தில் உதவிப் பேராசிரியராகவும் பணியாற்றினார். அங்கு ஆய்வுகளில் ஈடுபட்ட ஹிடேகி 1935-ல் ஆதாரத் துகள்களுக்கிடையே ஏற்படும் உள்வினைகள் என்பது பற்றி இவருடைய ஆய்வறிக்கையை வெளியிட்டார். இந்த அறிக்கையில் அணுக்கரு விசைக்கான புதிய புலக் கொள்கையை உருவாக்கியிருந்தார். அதில் மெசான் என்ற பொருளின் வெளிப்பாட்டைக் குறிப்பிட்டார். 1937-ல் அமெரிக்க இயற்பியலாளர்கள் காஸ்மிக் கதிர்களில் இருந்து வெளிப்படும் ஒரு வகை மெசான் என்ற துகளைக் கண்டு பிடித்தது இவருடைய ஆய்வுக்கு ஊக்கமூட்டுவதாக இருந்தது. எனவே, மெசான் கொள்கையை விரிவாக்குவதில் இவருடைய சொந்தக் கருத்துகளின் அடிப்படையில் தீவிரமாக ஈடுபட்டார். 1938-ல் இவருக்கு முனைவர் பட்டம் கிடைத்தது.1947-லிருந்து ஆதாரத் துகள்களின் பொதுக் கொள்கை அடிப்படையில் தீவிரமான ஆராய்ச்சிகளில் ஈடுபட்டார். 1948-ல் அமெரிக்காவிலும் 1949 முதல் அமெரிக்காவிலுள்ள கொலம்பியா பல்கலைக்கழகத்திலும் வருகை தரும் பேராசிரியராக செயல்பட்டார்.
சார்சியா இராச்சியம்
பின்புலம்
நெடிய உரோமானிய மற்றும் பாரசீகப் போர்களுக்கு இடையில் இது அமைந்திருந்தது. ஆரம்பகால சார்சியா இராச்சியங்கள் பல்வேறு நிலப்பிரபுத்துவப் பகுதிகளாக ஆரம்ப நடுக்காலத்தில் சிதறுண்டன. இதன் காரணமாக எஞ்சிய சார்சியப் பகுதிகள் 7ம் நூற்றாண்டின் ஆரம்ப முஸ்லிம் படையெடுப்புகளுக்கு எளிதான தாக்குதல் இரையாயின. முஸ்லிம் படையெடுப்புகளால் கொண்டுவரப்பட்ட பரந்த அரசியல் மற்றும் கலாச்சார மாற்றங்கள் ஐபீரியாவில் இருந்த அகதிகளை சார்சியாவின் மேற்குப் பகுதிகளான அப்காசியா அல்லது டவோ-க்லர்ஜெடிக்குக் கொண்டு வந்தன. அந்த அகதிகள் தங்களது கலாச்சாரத்தையும் இப்பகுதிக்குக் கொண்டுவந்தனர்.
ஹிடேகி யுகாவா
மறைவு
முதன் முதலில் ஜப்பானுக்கு நோபல் பரிசைப் பெற்றுத்தந்த ஹிடேகி யுகாவா 1981 ஆம் ஆண்டு செப்டம்பர் 8 ஆம் நாள் கியோட்டோ என்ற ஊரில் காலமானார்.
சார்சியா இராச்சியம்
பின்புலம்
அரேபிய ஆக்கிரமிப்பிற்கு எதிரான போராட்டத்தில் பக்ரேசன் அரசமரபின் இளவரசர்கள் தாவோ-க்லர்ஜெடி மற்றும் ஐபீரியாவின் முன்னாள் தெற்குப் பகுதிகள் ஆகியவற்றை ஆண்டனர். ஐபீரியாவின் கோவுரோபலடேட் என்ற குறுநில அரசைத் தோற்றுவித்து பைசாந்தியப் பேரரசுக்குக் கப்பம் கட்டுபவர்களாக இருந்தனர். பக்ரேசன் அரசமரபினர் கர்ட்லியின் டுச்சி என்று அழைக்கப்பட்ட மத்திய சியார்சிய நிலப்பரப்புக்கு அப்காசியா இராச்சியம், திபிலிசியின் ஆமிர்கள் மற்றும் ஏன் ககேடியன் மற்றும் தஷிர்-ட்ஜோரகெட்டின் ஆர்மீனிய ஆட்சியாளர்களுடனும் போரிட்டனர். ஐபீரிய அரசை மீட்டெடுப்பது 888ல் தொடங்கியது. எனினும் பக்ரேசன் அரசமரபால் அவர்களது இராச்சியத்தை ஸ்திரத்தன்மையுடன் நடத்த முடியவில்லை. இராச்சியமானது அந்த அரசமரபின் இரண்டு கிளைகளுக்கிடையில் பிரித்து கொள்ளப்பட்டது. முக்கியமான கிளை தாவோ பகுதியையும் மற்றொரு கிளை க்லர்ஜெடிப் பகுதியையும் ஆண்டன.
ஹிடேகி யுகாவா
உசாத்துணை
அறிவியல் ஒளி, ஜனவரி 2011 இதழ்.
சார்சியா இராச்சியம்
உசாத்துணை
பகுப்பு:ஈரானின் வரலாறு பகுப்பு:துருக்கியின் வரலாறு பகுப்பு:முன்னாள் முடியாட்சிகள் பகுப்பு:ஆசியாவின் முன்னாள் முடியாட்சிகள்
இசுக்காண்டியம் சல்பேட்டு
இசுக்காண்டியம் சல்பேட்டு (Scandium sulphate) என்பது Sc2(SO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும் கந்தக அமிலத்தினுடைய இசுக்காண்டியம் உப்பான இச்சேர்மம், விதைகள் முளைப்பதை மேம்படுத்துவதற்காக விவசாயத்தில் பயன்படுத்தப்படுகிறது. மிக நீர்த்த கரைசாலாக சோளம், பட்டாணி, கோதுமை மற்றும் பிற தாவரங்கள் சிலவற்றின் விதைகளைப் பதப்படுத்த இசுக்காண்டியம் சல்பேட்டு உபயோகப்படுகிறது.
மேற்கோள்கள்
பகுப்பு:இசுக்காண்டியம் சேர்மங்கள் பகுப்பு:சல்பேட்டுகள் பகுப்பு:கனிம வேதியியல் சேர்மங்கள்
பலபடி வேதியியல்
பலபடி வேதியியல் (Polymer chemistry) வேதியியலின் உட்பிரிவுகளுள் ஒன்றாகும். இந்தப் பிரிவு பலபடிகளின் (குறிப்பாக நெகிழிகள், மீட்சிப் பொருள்கள் (elastomer) போன்ற செயற்கைப் பலபடிகளின்), வேதியியல் அமைப்பு, வேதித் தொகுப்பு மற்றும் வேதியியல் பண்புகள் ஆகியவை குறித்து ஆழமாக விவரிக்கிறது. பலபடி இயற்பியல், பலபடிப் பொறியியல் ஆகியவற்றை உள்ளடக்கிய பலபடி அறிவியல் என்ற அகன்ற களத்தோடு பலபடி வேதியியல் தொடர்புடையதாக விளங்குகிறது.
எர்மேன் இசுடாடிஞ்சா் என்ற வேதியியலாளர் முதன்முதலாகப் பலபடிகளைப் பற்றிய வரையறையைப் பின்வருமாறு முன்மொழிந்தார். அவரது கூற்றுப்படி, நீண்ட சங்கிலித் தொடர்களில் சகப்பிணைப்பால் பிணைக்கப்பட்ட அணுக்களைக் கொண்ட பெருமூலக்கூறுகள் என்பதே பலபடியின் முதல் வரையறையாக இருந்தது. அவருடைய ஆய்வானது, பலபடிகளைப் பற்றிய வேதியியல் ரீதியான புரிதலை ஆழப்படுத்தியது. நியோப்ரீன், நைலான் மற்றும் பாலியெசுடர் ஆகியவற்றின் கண்டுபிடிப்புகளுக்குப் பிறகு பலபடி வேதியியல் மேலும் விரிவடைந்தது.
ஐயுபிஏசி வரையறைப்படி பெருமூலக்கூறுகள் என்ற வார்த்தையானது தனித்த மூலக்கூறுகளின் சங்கிலித்தொடர் அமைப்பைக் குறிக்கும் சொல் என்றும், வேதியியலோடு தொடர்புடையது எனவும் விளக்கமளிக்கப்பட்டது. பலபடிகள் எனப்படுபவை பலபடிப் பொருள்களின் பண்புகளைப் பற்றிக் குறிப்பிடுவதாகவும், இயற்பியலின் உட்பிரிவான பலபடி இயற்பியலுக்குத் தொடர்புடைய வார்த்தை எனவும் விளக்கப்படுகிறது.
பலபடிகள் மற்றும் அவற்றின் பண்புகள்
பலபடிகள் எனப்படுபவை ஒற்றை மூலக்கூறுகளின் பலபடியாக்கல் வினையின் காரணமாக உருவான அதிக மூலக்கூறு நிறைகொண்ட சேர்மங்கள் ஆகும். ஒரு பலபடியின் அமைப்பில் மீண்டும் மீண்டும் வருகின்ற தனியான வினைபடு மூலக்கூறே ஒற்றை மூலக்கூறு (Monomer) எனப்படுகிறது. ஒரு பலபடி என்பது வேதியியல் அடிப்படையில், பலபடியாக்கலின் அளவு, மோலார் நிறை பரவல், இழுவைத்திறன், கூட்டுப்பலபடி, பக்கத்தொடர் இணைப்பின் அளவு, பலபடியின் இறுதித் தொகுதிகள், குறுக்குப் பிணைப்புகள், படிகத்தன்மை மற்றும் வெப்பவியல் பண்புகள் ஆகியவற்றை வைத்துத் தீர்மானிக்கப்படுகிறது. கரைசலில் உள்ள பலபடிகள் கரைதிறன், பிசுக்குமை, மற்றும் பசையாதல் ஆகியவை தொடர்பான சிறப்புப் பண்புகளைப் பெற்றிருக்கும்.